rlitschk/wikidir huggingface dataset:
Clüversbossel (hoochdüütsch Clüversborstel) is en Dörp in de Gemeen Reeßen (Samtgemeen Söttmer) in’n Landkreis Rodenborg, Neddersassen. Clüversbossel liggt op beide Sieden von de Wiest. De Naveröörd sünd Bittst un Sleßel in’n Noordoosten, Jeerhoff un Hassendörp in’n Süüdoosten, Lütt un Groot Söttmer in’n Süden, Stuckenbossel in’n Süüdwesten, Reeßen in’n Westen un Northauen un Taaken in’n Noordwesten. Clüversbossel geiht trügg op de Borg Clüversbossel, de üm 1478 rüm anleggt worrn is, üm de Grenz von dat Arzstift Bremen gegen dat Hoogstift Veern to verdeffenderen. De Grenz weer hier de Wiest. Rund üm de Borg hebbt sik denn Minschen ansiedelt. De Borg sülvs is 1645 in’n Dörtigjohrigen Krieg dalreten worrn. In de Neegd hett de Familie Clüver 1661 denn dat Good Clüversbossel anleggt. An de Wiest hett dat von 1602 af an ok en Watermöhl geven, de aver 1944 dör Blitzslag afbrennt is. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet
Dit Woort hett noch annere Bedüden: kiek dorför ünner Experiment (Mehrdüdig Begreep). En Experiment (vun’t lat.: experimentum – Versöök, Proov, Bewies) is, wenn een wat na sünnerlich Methoden utprobeert. Wenn dat na wisse Regelns geiht, denn is so en Ünnersöken de Grunnlaag för dat Weten sünners in de Naturwetenschapen, so as Physik, Chemie, Biologie, aver ok in de Psychologie un in de Soziologie. Experimenten sünd en Oort vun bekieken. Plietsche Lüüd hebbt mol seggt, en Experiment is en „Fraag an de Natur“. To dat Experiment höhrt, dat een dat goot opschrifft. Dat nöömt sik Versööksprotokoll. Dat mutt so sien, dat jedereen dat namaaken kann. Anners gellt dat nix in de Wetenschoppen. In de Wetenschoppen sünd Experimenten de wichtigste Methood, Betöög twüschen Oorsaken un Wirken ruttofinnen. De Utwerten vun de Ergevnisse warrt denn as Slussfolgern betekend. Dordör warrt nieg Weten rutfunnen, un op dissen Weg künnt Annahmen bewiest oder wedderleggt warrn. Tohopen mit Modellen, de beschrievt, woans man sik wat vörstellt, is dat Experiment de Grundlaag för en Theorie. Aver in welke Rebeeten vun de Wetenschoppen künnt keen Experimenten maakt warrn – mitünner is dat to düer oder dat geiht nicht vun wegen moralisch Grünnen, wenn an Minschen experimenteert warrt. mutt
Kamp (hoochdüütsch Kampe) is en Dörp in de Gemeen Otterbarg in’n Landkreis Veern, Neddersassen. De Oort liggt op’n Rand von de Geest hen na de Maschen von de Wümm. Dör Kamp flütt de Schepermoorgraven, de hunnert Meter in’n Westen von dat Dörp in de Wall münnt. De Wall münnt denn 500 Meter in’n Süüdwesten von dat Dörp ok in’n Wietengraven, wat de Noord-Arm von de Wümm is. De Naveröörd sünd Otterst in’n Noordoosten, Eckstever in’n Oosten, Otterbarg in’n Süüdoosten, Hu’e in’n Westen un Quelkhorn in’n Noordwesten. In Kamp hett dat dat Good Kamp geven. In’n Eersten Weltkrieg sünd twölv Soldaten ut Kamp fullen oder vermisst. In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort is 1929 Deel von de Gemeen Otterbarg worrn, de an’n 1. Juli 1972
Taaken is en Dörp in de Gemeen Reeßen (Samtgemeen Söttmer) in’n Landkreis Rodenborg, Neddersassen. Bi Taaken höört von öllers ok de Oort Bittst mit bi. Dat Water ut’n Westen von Taaken flütt över Gravens na de Otterster Beek hen af un ut’n Oosten na de Wiest. De Naveröörd sünd Stapel in’n Noorden, Horß in’n Noordoosten, Bittst in’n Oosten, Sleßel un Clüversbossel in’n Süüdoosten, Reeßen in’n Süden, Northauen in’n Westen un Benkel in’n Noordwesten. Taaken kummt 1437 as Tho Taken toeerst in de Oorkunnen vör. In’n Eersten Weltkrieg sünd negen Soldaten ut Taaken fullen oder vermisst un in’n Tweten Weltkrieg 19. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Rodenborg. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett. De Gemeen Taaken is 1969 Maat von de Samtgemeen Söttmer worrn un an’n 1.
Stapel (hoochdüütsch Stapel) is en Dörp in de Gemeen Horß (Samtgemeen Söttmer) in’n Landkreis Rodenborg, Neddersassen. Dat Dörp liggt op de Geest. Dat Land ümto is deelwies Moor un deelwies Holt. Dat Water ut’n Noorden von Stapel flütt över de Wall af un ut’n Süden över de Otterster Beek. De Naveröörd sünd Winkeldörp in’n Noorden, Narbn in’n Noordoosten, Horß in’n Oosten, Bittst in’n Süüdoosten, Taaken in’n Süden, Benkel in’n Süüdwesten, Hollinghusen in’n Westen un Vörwark in’n Noordwesten. Stapel kummt 1230 as tom stapele toeerst in en Göderlist von de Greven von Heien vör. Se harrn dat Klooster Corvey en Reeg bobergsche Göder afköfft un den Hoff in Stapel as Lehn an Bertold von Otterst vergeven. In’n Eersten Weltkrieg sünd söven Soldaten ut Stapel fullen oder vermisst un in’n Tweten Weltkrieg ölven. Bet in dat Johr 2001 weren de Huusnummern dör dat ganze Dörp dörnummereert. Sietdem gifft dat Stratennaams un de Huusnummern gellt för de Straat. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör
Stapel betekent Stapel, Lager för Woren Stapel, Anlaag, von de en Schipp in’t Water laten warrt, Stapel, Klockentoorn bi en Kark (Klockenstapel), Stapel, Oort in de Gemeen Oltmärksche Höh in’n Landkreis Stendal, Sassen-Anholt, Stapel, Oort in de Gemeen Uplengen in’n Landkreis Leer, Neddersassen, Stapel, Oort in de Gemeen Amt Neehuus in’n Landkreis Lümborg, Neddersassen, Stapel, Oort in de Gemeen Horß in’n Landkreis Rodenborg, Neddersassen, Stapel, Oort in de Oortsdeel Hössmar van de Stadt Lage in’n Kreis Lippe, Noordrhien-Westfalen, Stapel, in’t Middelöller de Binnenhaven an de Laane in Hannover, Stapel, olen fläämsch-nedderlandschen Naam von de Stadt Étaples in Frankriek, Huus Stapel, Waterslott in dat Mönsterland. Stapel is de Familiennaam von Arnold Stapel (1360/1370–1416), Preester von’n Düütschen Orden un Bischop von dat Bisdom Kulm, August Stapel (1801–1871), düütschen Architekt, Bobeamten un Teekner, Diederik Stapel (* 1966), nedderlandschen Soziaalpsycholoog, Eduard Stapel (1953–2017), düütschen Theoloog, Huub Stapel (* 1954), nedderlandschen Schauspeler, Johann Friedrich Stapel († 1678), düütschen Geistlichen, Johannes Bodaeus van Stapel (1602–1636), nedderlandschen Dokter un Botaniker, Wilhelm Stapel (1882–1954), düütschen Publizist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet
Hastedt betekent Hastedt, Oortsdeel von’n Stadtdeel Hemeln in de Stadt Bremen, Hastedt, Gemeen in’n Kreis Dithmarschen, Sleswig-Holsteen. Dat is ok de hoochdüütsche Naam von Hast, Oort in de Gemeen Heemsbünnen in’n Landkreis Rodenborg, Neddersassen. Hastedt is de Familiennaam von Friedrich Hastedt (1856–1939), düütschen Ünnernehmer, Heiner Hastedt (* 1958), düütschen Philosoof, Regina Hastedt (1921–2007), düütsche Schrieversche, Wilhelm Hastedt (1835–1904), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hassel (hoochdüütsch Hassel) is en Dörp in de Gemeen Heemsbünnen (Samtgemeen Bootel) in’n Landkreis Rodenborg, Neddersassen. Dat Water ut dat Rebeed flütt över’n Hasselbeek na de Rodau hen af. De Naveröörd sünd Hast un Worth in’n Noorden, Bootel in’n Noordoosten, Bretel in’n Süüdoosten, Riekenbossel in’n Süden, Fedderlohmöhlen in’n Süüdwesten un de Hartmannshoff un Grafel in’n Noordwesten. Hassel höört to de Waterdörper. In de Franzosentied von 1810 bet 1814 hett de Oort to de Mairie Rodenborg in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Rodenborg in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett. De Oort is an’n 1. März 1974 mit de Gemeenreform in Neddersassen Deel von de Gemeen Heemsbünnen worrn. Hassel is evangeelsch-luthersch präägt un höört to dat Kaspel von de Stadtkark in Rodenborg. Blots dat enkelte Huus ganz in’n Süden in’n Hundsloh höört bi dat Kaspel von de Johannis-Kark in Visselhöövd. För de Kathoolschen is de Corpus-Christi-Kark in Rodenborg tostännig. Dat Dörp hett en
Michel Laurent (* 10. August 1953 in Bourbon-Lancy) is en ehmalger franzöösch Radrennfahrer un later Sportlich Leiter. Michel Laurent weer Profi van 1975 bit 1984 un kunn tallriek Rennen winnen (vör allen Eendagsrennen), stunn aber in sien Tiet in‘ Schadden vun Bernard Hinault. Sien gröttste Erfolg weer de Sieg bi Paris–Nizza 1976. In dat Johr 1978 wunn he La Flèche Wallonne un dat Critérium des As, 1980 dat Critérium International as ok 1982 dat Critérium du Dauphiné. 1978 un 1980 kunn he de Tour du Vaucluse up sien Naam schrieven un 1979 un 1982 wunn he de Middelmeer-Rundfohrt. Negen Mal is Laurent bi de Tour de France antreeden, 1977 keem he dorbi up Rang 7 in de Gesamtwertung. Bi de Tour 1983 wunn Laurent de 16. Deelstreck, nahdem hüm in‘ Slusssprint Henk Lubberding to Fall brocht harr. Lubberding wurr disqualifizeert un Laurent to’n Sieger verkloort. Bi den Giro d’Italia belegg he 1979 den veerten Platz in de Gesamtwertung. Nah dat Enn‘ vun sien aktiv Loopbahn weer Laurent ünner annern as Sportlich Leiter vun Radsportteams tätig, toletzt as Assistent vun Roger Legeay bi dat Team Crédit Agricole. Michel Laurent in de Datenbank vun Radsportseiten.net Michel Laurent in de Datenbank vun de
Suurheid betekent Suurheid, Stadtdeel von de Stadt Bremerhoben, Suurheid, Oort bi Quelkhoorn in de Gemeen Otterbarg in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Suurheid (hoochdüütsch Surheide) is en lütten Oort in de Gemeen Otterbarg in’n Landkreis Veern, Neddersassen. Dat is en Deel von Quelkhoorn un höört binnen de Gemeen Otterbarg to de polietsche Oortschop Hu’e. De Oort liggt op’n Rand von de Zevener Geest hen na de Maschen un dat Moor langs de Wümm. De Naveröörd sünd Quelkhoorn in’n Noorden, Otterst in’n Noordoosten, Kamp in’n Oosten, Otterbarg in’n Süüdoosten, de Breednau in’n Süden, Hu’e in’n Süüdwesten, Willemshusen in’n Westen un Rutendörp in’n Noordwesten. Suurheid is as Anbo von Quelkhoorn ut grünnt worrn. De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1880 to dat Amt Zeven. 1880 is de Oort denn in dat Amt Achem wesselt, ut dat 1885 de Kreis Achem worrn is. 1932 is dat Deel von’n Kreis Veern worrn. De Oort hett polietsch von öllers bi Quelkhoorn mit bihöört. De Gemeen Quelkhoorn is 1968 Deel von de Gemeen Hu’e worrn un an’n 1. Juli 1972 mit de Gemeenreform in Neddersassen Deel von de Gemeen Otterbarg. Suurheid is evangeelsch-luthersch präägt un höört to dat Kaspel von de Leevfroon-Kark in Hu’e. Dat is sied 1868 so. Vörher hett de Oort to dat
Dipshoorn is en Dörp in de Gemeen Vörwark (Samtgemeen Tarms) in’n Landkreis Rodenborg, Neddersassen. Dipshoorn liggt op de Zevener Geest dicht an’t Över von de Wall. De Naveröörd sünd Neenbülst, Vörwark un Hollinghusen in’n Noordoosten, Benkel in’n Oosten, Northauen un Otterst in’n Süüdoosten, Quelkhoorn un Bookholt in’n Süüdwesten un Wilst in’n Noordwesten. Dipshoorn kummt 1336 as Debbeshorne toeerst in en Oorkunn von dat Klooster Leendaal vör. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1885 to dat Amt Zeven. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. De Oort is an’n 1. März 1974 mit de Gemeenreform in Neddersassen Deel von de Gemeen Vörwark worrn. Dipshoorn is evangeelsch-luthersch präägt un höört to dat Kaspel von de Petri-Kark in Wilst. För de Kathoolschen is de Corpus-Christi-Kark in Rodenborg tostännig. Dat Wapen von Dipshoorn wiest op blauen Grund
Rudolf Franz Hartogh (* 31. Mai 1889 in Hamborg; † 20. Januar 1960 in Suurheid) weer en düütschen Maler. Hartogh is 1889 in Hamborg boren un weer von Kindheit an doov. Vermiddelt dör Alfred Lichtwark weer he von 1906 bet 1910 Schöler von Lovis Corinth in Berlin un denn von 1910 bet 1919 bi Hans Olde un Max Thedy in Kassel un an de Hoochschool för Bildende Kunst in Weimar. He hett sik de Freelichtmaleree towennt un dör sien Studienfründ August Haake 1911 toeerst Hu’e kennenlehrt. Hartogh hett 1931 Eva Pfitzner freet. As „Veerdeljuud“ is he in de Tied von’n Natschonalsozialismus bedrängt worrn un müss 1938 ut’n Künstlerbund in Bremen uttreden. 1942 hett he Beroopsverbaad kregen un weer von 1944 bet 1945 toeerst in dat KZ Farge un denn in dat KZ Theresienstadt. An’t Enn von’n Tweten Weltkrieg is Hartogh wedder na Hu’e tagen un hett bet to sien Dood 1960 in Suurheid leevt. He liggt op’n Karkhoff in Hu’e begraven. Cornelia Schertler: Rudolf Franz Hartogh. 1889–1960. Norddeutscher Maler und Graphiker. Monografie und Werkverzeichnis. Atelier im Bauernhaus, Hu’e 2010, ISBN 978-3-88132-127-3 Normdaten: GND: 119001888 (OGND, AKS) | LCCN: nb2011024788 | VIAF: 62349187 | Wikipedia-Personensöök
De Melkdrüsen sünd en Organ (exokrine Drüüs, ene Drüüs, de ehr Stoffen na buten afgifft) bi de Söögdeerten. Se produzeert de Melk, vun de de Jungen vun de Söögdeerten de eerste Tiet leevt. Utbillt sünd de Drüsen blots bi dat Seken, aver ok dat Heken hett Ansätz vun Melkdrüsen. De ganze Klass vun de Söögdeerten is dordör defineert, dat se Melkdrüsen hebbt. De Melkdrüsen hebbt sik ut Sweetdrüsen rutbillt. Bi dat Snaveldeert is hüüt noch mit dat Melkfell en temlich eenfache Form vun Melkdrüsen to finnen. De Melkdrüsen sünd dorbi över en gröttere Fläch verdeelt un nich as Titten tohoopfaat. Bi’n Embryo billt sik toeerst ene Melkliest, de vun de Vörbeen bet na de Achterbeen över’n Buuk geiht un de sik eerst later to enkelte Titten opdeelt. Bi verschedene Deerten liggt de Melkdrüsen an verschedene Stellen an’n Lief. Minschen oder Elefanten to’n Bispeel hebbt se an’e Bost, Keih un Peer ünnern’n Buuk twischen de Achterbeen un Hunnen, Katten oder Swien hebbt en ganze Reeg vun Melkdrüsen, de vun de Bost bet twischen de Achterbeen gaht. De Büdeldeerten hebbt ehr Melkdrüsen in enen Büdel vör’n Buuk, in dat dat Junge de eerste Tiet tobringt. Ok de Tall vun Titten is verscheden.
Wentel (hoochdüütsch Wentel) is en Hoff in de Gemeen Karktimk (Samtgemeen Tarms) in’n Landkreis Rodenborg, Neddersassen. Polietsch hett de Hoff al jümmer to Karktimk mit tohöört. De Hoff liggt op de Zevener Geest. Dat Water ut dat Rebeed flütt över’n Tanzbeek na de Baad hen af. De Naveröörd sünd Rohreis in’n Noorden, Oostereis in’n Noordoosten, Badenst in’n Oosten, Oostertimk in’n Süüdoosten, Karktimk in’n Süden, Hepst in’n Süüdwesten un Breddörp in’n Noordwesten. In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Amtsvaagdie Wilst in dat Amt Otterbarg tohöört. 1859 is dat as Deel von dat Kaspel Karktimk in dat Amt Zeven wesselt un weer na 1885 denn in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Wentel is evangeelsch-luthersch präägt un höört to dat Kaspel von de Lamberti-Kark in Karktimk. För de Kathoolschen is de Corpus-Christi-Kark in Rodenborg tostännig. För Wentel is de freewillige Füürwehr Karktimk tostännig. Dör Wentel löppt de Wentelstraat, de in’n Noorden
Schierk (hoochdüütsch Schierk) is en Holt un fröher en Forsthuus in de Gemeen Karktimk (Samtgemeen Tarms) in’n Landkreis Rodenborg, Neddersassen. Polietsch hett dat Holt un dat Forsthuus al jümmer to Karktimk mit tohöört. Dat Holt liggt op de Zevener Geest. Dat Water ut dat Rebeed flütt över de Wörp af. De Naveröörd sünd Oostertimk un Hemel in’n Noordoosten, Steenfeld in’n Süüdoosten, Neenbülst un Olenbülst in’n Süüdwesten, Westertimk in’n Westen un Karktimk in’n Noordwesten. In de Franzosentied von 1810 bet 1814 hett dat Forsthuus to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Dat Forsthuus Schierk hett vör 1859 to de Amtsvaagdie Wilst in dat Amt Otterbarg tohöört. 1859 is dat as Deel von dat Kaspel Karktimk in dat Amt Zeven wesselt un weer na 1885 denn in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Dat Forsthuus Schierk weer evangeelsch-luthersch präägt un hett to dat Kaspel von de Lamberti-Kark in Karktimk tohöört. Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band
Heidbarg (hoochdüütsch Heidberg) is en Dörp in de Gemeen Leendaal in’n Landkreis Oosterholt, Neddersassen. De Oort liggt in dat Korte Moor, wat en Utlöper von dat Düvelsmoor in’n Süden von de Wörp is. Dat Water ut dat Rebeed warrt över Gravens na de Wörp hen afföhrt. De Naveröörd sünd Grasbarg un Eekdorp in’n Noordoosten, Grasdörp un Dannenbarg in’n Oosten, Seebargen in’n Süüdoosten, Timmersloh in’n Süüdwesten, Falkenbarg in’n Westen un Trupermoor in’n Noordwesten. De Oort Heidbarg is opkamen, as in dat 17. un 18. Johrhunnert bilütten dat Korte Moor besiedelt worrn is. Toeerst hebbt Seebargen un Heidbarg noch tohoophöört, eerst 1767 sünd de Öörd deelt worrn. In’n Eersten Weltkrieg sünd 18 Soldaten ut Heidbarg fullen oder vermisst. In de Franzosentied von 1810 bet 1814 hett de Oort to de Mairie Leendaal in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1847 opdeelt twüschen de Vaagdie Truup in dat Amt Leendaal un de Amtsvaagdie Wilst in dat Amt Otterbarg. An’n 1. Juli 1847 is de Oort tohoop mit Seebargen kumplett Deel von dat Amt Leendaal worrn. Na 1885 weer dat
Leendaal (hoochdüütsch Lilienthal) is de Hauptoord von de Gemeen Leendaal in’n Landkreis Oosterholt, Neddersassen. To Leendaal höört von öllers ok de Höög mit bi. Düsse Artikel is över den olen Karnoort Leendaal. In dat 20. Johrhunnert is de Oort stark wussen un dorbi mit de fröher egenstännigen Öörd Butendiek, Truperdiek, Truup, Feldhusen, Moorhusen un Falkenbarg tohoopwussen. De fröhere Oort Möhlendiek warrt al siet dat 19. Johrhunnert to Leendaal tellt. De Oord liggt in dat siede Land von de Wümm un direkt an dat Över von de Wörp. De Ole Worp löppt in’n Noorden langs. In’n Noordwesten liggt dat Naturschuulrebeed Truper Blänken un in’n Süden an de Wümm dat Naturschuulrebeed Ünnere Wümm. De Naveröörd von’n Karnoord Leendaal sünd Moorhusen in’n Noorden, Falkenbarg un Verenmoor in’n Noordoosten, Timmersloh in’n Oosten, Butendiek, Warf un Borgfeld in’n Süden, Truperdiek un Lehesterdiek in’n Süüdwesten un Truup un Feldhusen in’n Westen. Dat Klooster Leendaal is an’n 25. März 1232 as vallis liliorum von’n Bremer Arzbischop Gerhard II. stift worrn. Dat Zisterzienser-Klooster hett bet 1650 bestahn, as dat säkulariseert worrn is. In de Befreungskriege an dat Enn von de Franzosentied hebbt de Franzosen an’n 21. April 1813 Leendaal ansteken un en groten Deel von de Hüüs is
De Ummel (hoochdüütsch Ummel) is en Holt un fröher en Forsthuus in de Gemeen Hepst (Samtgemeen Tarms) in’n Landkreis Rodenborg, Neddersassen. Dat is en Staatsforst. Dat Holt liggt op de Zevener Geest. Dat Water ut dat Rebeed flütt över Schmoo un Reithbeek af. De Naveröörd sünd Ehbrook un Balkenweed in’n Noorden, Wennbossel in’n Noordoosten, Wentel in’n Oosten, Karktimk in’n Süüdoosten, Wist in’n Süden, Hepst in’n Süüdwesten un Breddörp in’n Noordwesten. In’n Ummel gifft dat en Graffplatz, op den 1941 un 1942 fiev russ’sche Kriegsfungene begraven worrn sünd. 1947 is in’n Ummel dat Ummelbad anleggt worrn, en Freebad, dat vondaag von de Samtgemeen Tarms bedreven warrt. In de Franzosentied von 1810 bet 1814 hett dat Fortshuus to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Dat Forsthuus Ummel hett vör 1859 to de Amtsvaagdie Wilst in dat Amt Otterbarg tohöört. 1859 is dat as Deel von dat Kaspel Karktimk in dat Amt Zeven wesselt un weer na 1885 denn in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Ummel is evangeelsch-luthersch präägt
Middelsmoor is en Dörp in de Gemeen Grasbarg in’n Landkreis Oosterholt, Neddersassen. De Oort liggt in dat Korte Moor, wat en Utlöper von dat Düvelsmoor is. Dat Water ut dat Rebeed warrt över Gravens na de Wörp hen afföhrt. De Naveröörd sünd Huxfeld in’n Noorden, Rutendorp in’n Süden, Wienkoopsmoor in’n Süüdwesten un Meinershusen in’n Westen. Middelsmoor is 1792 as 1,5 Kilometer lang Stratendörp un findörpsche Moorkolonie grünnt worrn. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett bet 1929 en egen Gemeen billt. In dat Johr is Middelsmoor en Deel von de Gemeen Huxfeld worrn. De Gemeen Huxfeld wedder is an’n 1. März 1974 mit de Gemeenreform in Neddersassen Deel von de Gemeen Grasbarg worrn. Middelsmoor is evangeelsch-luthersch präägt un höört to
Styrbjörn de Starke weer, wenn man de iesländschen Sagas glöven deit, den Jung vun Keunig Olof II. Björnsson vun Sweden. Nodem sien Vader dootbleven weer wull sien Broder und Mit-Keunig Erik Segersäll ni, dat Styrbjörn mit op den Thron sitten deit und spraak düsset Recht sien egen Söhn, Olof Skötkonung, de noch nümmers boren weer, to. De erste Mool, dat Styrbjörn in de Geschicht opdöcht is, in een lütten tiedgenössisch Riemel, een Lausavisa: Eigi vildu Jótar reiða gjald til skeiða, áðr Styrbjarnar stœði Strandar dýr á landi; nú's Danmarkar dróttinn í drengja lið genginn; landa vanr ok lýða lifir ánauðr hann auðar. Een kann dorvun utgahn dat fröher gröttere Sagas vun Styrbjörn geven dei. Dat meist Material find sik over in de kotte Geschicht Styrbjarnar þáttr Svíakappa un in Delen vun de Eyrbyggja-Saga un de Hervarar-Saga. Snorri Sturluson snackt vun em in sien Heimskringla un in de Yngvars saga víðförla, de Geschicht vun Ingvar de Wietreiste, wo he ünner annern mit sienen Vetter Styrbjörn vergleken warrt. In de moderne Literatur tritt he as een Held in Eric Rucker Eddison sien Book Styrbjörn the Strong (1926) un bi Frans G. Bengtsson Die Abenteuer des Röde Orm as driesten Kerl op. Düsse